kardosdrur/scandi-wiki huggingface dataset:
Pottiales

Pottiales er en orden af mosser, der er udbredt over hele verden med omkring 1500 arter. Den omfatter fire familier, hvoraf den ene er repræsenteret i Danmark.

Alle medlemmer af denne orden er akrokarpe, med normalt oprette, kun lidt grenede stængler. Bladcellerne er for det meste rund-agtige og ofte stærkt papilløse. Sporehuset er opret med et peristom med 16 tænder, men peristomet kan også helt mangle.

 Pottiaceae

 Mitteniaceae
 Pleurophascaceae
 Serpotortellaceae

Litteratur 
 Smith, A. J. E. The Moss Flora of Britain and Ireland, 2004, Cambridge University Press,

Eksterne henvisninger 
 Bernard Goffinet – Bryology (and Lichenology) Systematik
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. Download pdf-dokument

 
Mosordener
Derrynaflankalken

Derrynaflankalken er en kalk fra det 8. eller 9. århundrede, der blev fundet som del af Derrynaflandepotfundet med fem liturgiske beholdere. Fundet blev foretaget den 17. februar 1980 nær Killenaule, South Tipperary i Irland. Ifølge kunsthistorikkeren Michael Ryan "repræsenterer [depotfundet] det mest komplekse og prægtige udtryk inden for kirkelig kunst fra det tidligmiddelalderlige Irland som vi kender det i dets ottende og niende århundredes modenhed." Området kendt som Derrynaflan er en ø af overdrev omgivet af mose, som var sted for et tidligt irsk kloster. Kalken blev fundet med en patene af kompositsølv, et fadebånd der kan have været til at stille patenen på, en liturgisk si og et bronzefad, der var vendt på hovedet oven på de andre artefakter. Samlingen er blandt de vigtigste bevarede eksemplarer på insulær metalarbejde. Den blev doneret til den irske stat og tingene er nu til udstilling på National Museum of Ireland.

Depotfundet blev formentligt skjult under de turbulente 10. til 12. århundreder, da vikingetogter og dynastisk turmult skabte mange lejligheder til at gemme værdigenstande. Det tidlige og sene 10. århundrede markerer sig ved at have en særlig høj koncentration af depotfund i Irland.

Referencer

Yderligere læsning 
 Byrne, Francis J., Irish Kings and High-Kings. Four Courts Press. 2nd edition, 2001.
 Duffy, Seán (ed.), Medieval Ireland: An Encyclopedia. Routledge. 2005.

Eksterne henvisninger 
 Derrynaflankalken  på Nationalmuseet i Irland
 The Derrynaflan Paten  Nationalmuseet i Irland
 Derrynaflankalken  på visual-arts-cork.com

Kirkeligt interiør
Irlands historie
Arkæologiske fund fra Irland
Julius Wolff

Julius Wolff (16. september 1834 i Quedlinburg – 3. juni 1910 i Charlottenburg) var en tysk digter.

Wolff studerede filosofi og handelsvidenskab i Berlin, overtog sin faders klædefabrik, deltog i krigen 1870—71 og bosatte sig derpå i Berlin. Her begyndte han, under det levende indtryk af krigsbegivenhederne, sin digtning, skrev lyrik som opsangene Herrlich auferstanden bist du, Deutsches Reich og Die Fahne der Einundsechziger, der findes i hans første bog, digtsamlingen Aus dem Felde (1871).

Den efterfulgtes af hans episke digtninge Till Eulenspiegel redivivus (1874), Der Rattenfänger von Hameln (1875, 76. oplag 1909) og Der Wilde Jäger (1877, 105. oplag 1909), der viser ham som en ivrig efterligner af Scheffel. Han er en formfuld lyriker, men stivner hurtig i romantiske overleveringer.

Han var lige til sin død meget produktiv, — af hans senere arbejder kan nævnes Tannhäuser, ein Minnegesang, dramaet Drohende Wolken, fortællingerne Der Raubgraf og Das Recht der Hagestolze, digtningen Renafa, Der fliegende Holländer, eine Seemannssage, den moderne roman Zweifel der Liebe (1904) og den historiske fortælling Der Sachsenspiegel (1909).

Hans digtning blev mere og mere epigonagtig, dens kunstneriske værdi stadig svagere. Sämtliche Werke, udgivet med biografi af Josef Lauff, udkom i to serier, hver på 16 bind (Berlin 1912 og følgende). Han egnedes monografier af Alfred Ruhemann (Julius Wolff und seine Dichtungen 1886) og Julius Hart (Julius Wolff und die moderne Minnepoesie 1882).

Kilder 

 

Digtere fra Tyskland
Dramatikere fra Tyskland
Romanforfattere fra Tyskland
Salmonsens
Tyskere i 1800-tallet
Tyskere i 1900-tallet
Julius Wolf

Julius Wolf (født 20. april 1862 i Brünn, død 1. maj 1937) var en tysk socialøkonom.

Wolf blev 1888 professor i Zürich, 1897 i Breslau, 1913 ved den Tekniske Højskole i Berlin. Wolf var ophavsmand til "Mitteleuropäischer Wirtschaftsverein", stiftet 21. januar 1904. Foruden talrige specialafhandlinger om socialpolitiske og økonomiske spørgsmål, der alle røber en omfattende lærdom og et åbent blik for de forskellige reformbehov i samtiden, har han navnlig vundet anseelse ved det stort anlagte værk System der Sozialpolitik bind I (Socialismus und kapitalistische Gesellschaftsordnung) (Stuttgart 1892), ikke fortsat, et af de mest betydningsfulde bidrag til den videnskabelige kritik af Marx og hans lære. Wolf bekæmpede også katedersocialismen. Han var grundlægger af tidsskriftet "Zeitschrift für Socialwissenschaft" (Berlin 1898 ff.), hvis redaktør han var indtil 1909.

Kilder 

 

Nationaløkonomer fra Tyskland
Ansatte ved Zürichs Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Personer fra Brno
Sandvika Station

Sandvika Station (Sandvika stasjon) er en norsk jernbanestation i Sandvika centrum i Bærum kommune i Akershus (fylke). Stationen ligger på Drammenbanen og Askerbanen. Den tjenes af Flytoget og NSB's lokaltog og regionaltog. Stationen har også en busterminal. Stationens faciliteter ligger under perronerne.

Stationen blev indviet 7. oktober 1872. Før åbningen af Christiania – Drammenbanen var der delte meninger med hensyn til, hvor eventuelle stationer i Bærum skulle placeres. Valget faldt på Sandvika og Lysaker. Ved åbningen i 1872 var kun 5 daglige tog til Oslo. Stationen blev fjernstyret 28. maj 1994.

Litteratur

Eksterne henvisninger 

 Flytogtation Sandvika 

Stationer på Drammenbanen
Jernbanestationer i Bærum
Etableret i 1872
Anton Jacob Coucheron

Anton Jacob Coucheron (21. april 1682 på Bergenhus – 2. oktober 1736 på gården Vange i Viks Præstegæld) var en dansk-norsk officer.

Han hørte til en fransk adelig familie fra Holland, som allerede før 1660 var bosat i Norge, og var en søn af major Vilhelm Coucheron, der var en broder til Anthony Coucheron, og Blanceflor Sophie Due. Han blev 18 år gammel fændrik ved Hausmanns gevorbne Infanteriregiment og avancerede i dette, der fra 1703 blev kommanderet af Friedrich Christopher de Cicignon, til han blev premierløjtnant 1706. Allerede 2 år efter blev han kaptajn og kompagnichef ved Oplandske nationale Regiment og deltog nu med forskellige kompagnier af dette i Den Store Nordiske Krig i Norge. Han erhvervede sig et navn ved affæren i Krogskoven 15. april 1716, hvor han og hans soldater såvel som de bønder, der var under hans kommando, lagde stor tapperhed for dagen. På grund af det held, hvormed han her slog svenskerne tilbage, fik han karakter af major. Men var han i en ung alder avanceret hurtigt, gik det desto langsommere senere; thi først 1729 blev han oberst og chef for 1. Bergenhus' nationale Regiment. Han døde på gården Vange i Viks Præstegæld 2. oktober 1736.

Hans første hustru var Pernille f. Gammelgaard (1. januar 1693 – 20. juni 1726), datter af sognepræst Christen Gammelgaard og Boel Hammer. Året efter hendes død ægtede han Henriette Antoinette Lillienskiold (f. 1704), datter af oberstløjtnant Peder Montagne Lillienskiold og Abel Cathrine Hjort; hun døde 1783 som priorinde i Det Harboeske Enkefruekloster.

Kilder 
 P.F. Rist, "Anton Jacob Coucheron", i: C.F. Bricka (red.), Dansk Biografisk Lexikon, København: Gyldendal 1887-1905.
 Personalhistorisk Tidsskrift VI.

Personer i Dansk Biografisk Leksikon
Personer fra Bergen
Danskere i 1600-tallet
Danskere i 1700-tallet
Officerer fra Danmark
Personer i Den Store Nordiske Krig fra Danmark-Norge
Breviarium Ottoniense

Breviarium Ottoniense er en af de første kendte trykte bøger i Danmark (og Norden). Trykningen af det kirkelige ritualværk på latin blev udført på foranledning af biskoppen i Odense, Karl Rønnov, der hentede bogtrykkeren Johan Snell fra Lübeck til Odense, hvor han i 1482 lod breviaret for Odense Stift trykke. Bogens sider er efter trykningen blevet dekoreret med bemaling i form af blå og rød farve, lavet efter datidens metode ved at blande mønje med henholdsvis azorit og zinnober.

Undersøgelser af papiret i breviariet har vist, at det indeholder papir fra både Frankrig, Italien, Holland og Burgund. De mange forskellige typer papir skyldes både, at papir var forholdsvist sjældent, og at man på tidspunktet for bogens trykning blot anvendte det forhåndenværende papir og ikke lagde speciel vægt på hvilket papir, der blev anvendt. De mange papirtyper og sammenfald i vandmærker fundet i papiret underbygger desuden en antagelse om, at Johan Snell samtidig med breviariet også trykte en anden bog, nemlig bogen om tyrkernes belejring af øen Rhodos i år 1480. Breviarium Ottoniense indeholder således 118 vandmærker fordelt på 17 forskellige typer. 4 af disse vandmærker er identiske med vandmærker i Rhodos-bogen.

Det originale breviarium kan i dag findes på Det Kongelige Bibliotek, dog i en udgave hvor der mangler flere sider forskellige steder i bogen. Eksemplaret på Det Kongelige Bibliotek indeholder således 460 sider, men menes oprindeligt at have indeholdt 510 sider.

Se også 
 Den danske Rimkrønike – Den første trykte bog på dansk

Noter

Kilder og Eksterne henvisninger 
H. O. Lange: "Johan Snell, Danmarks første Bogtrykker" (Historisk Tidsskrift, 6. række, Bind 3; 1891)

Odenses historie
Bogtryk
Danmark i 1400-tallet
Carl Rønnow

Carl eller Karl Rønnow (ca. 1445 – 1501) var en dansk biskop og rigsråd, halvbror til Marquard Rønnow.

Han var søn af Claus Rønnow til Hvidkilde, blev 1474 valgt til biskop i Odense, i hvilken stilling han lod trykke et breviarium og et missale, de ældste fra noget dansk stift bevarede trykte bøger af denne art, udsendt for at skabe ensartethed med hensyn til gudstjenestens rituelle del.

Eksterne henvisninger 
 Salmonsens Konversationsleksikon, 2. udgave, bind XX, s. 689
 Biografi i Dansk Biografisk Leksikon, 1. udgave
 Biografi i Dansk Biografisk Leksikon, 3. udgave

Biskopper over Fyens Stift
Førreformatoriske katolske biskopper fra Danmark
Danskere i 1400-tallet
Personer i Dansk Biografisk Leksikon
Rigsråder fra Danmark
Pottiaceae

Pottiaceae er en stor familie af mosser. 21 slægter findes i Danmark.

Medlemmerne af denne familie er akrokarpe mosser, der danner puder eller tuer. Bladet har en kraftig ribbe og hos mange arter løber den ud i en hyalin (farveløs) hårspids. Bladcellerne er ofte rund-agtige og stærkt papilløse i bladets øvre del, mens de er glatte og rektangulære i den nedre del.

Danske slægter 

 Acaulon
 Aloina
 Astomum
 Barbula
 Bryoerythrophyllum
 Cinclidotus
 Didymodon

 Eucladium
 Gymnostomum
 Gyroweisia
 Hymenostomum
 Leptodontium
 Microbryum
 Oxystegus

 Pottia
 Pseudocrossidium
 Syntrichia
 Tortella
 Tortula
 Trichostomum
 Weissia

Arterne, der tilhørte slægten Phascum er nu flyttet til Tortula, Stegonia og Microbryum .

Øvrige slægter 

 Aloinella
 Anictangium
 Anoectangium
 Aschisma
 Bellibarbula
 Bryoceuthospora
 Calymperastrum
 Calyptopogon
 Chenia
 Chionoloma
 Crossidium
 Crumia
 Desmatodon
 Dialytrichia
 Dolotortula
 Erythrophyllastrum
 Erythrophyllopsis
 Ganguleea

 Gertrudiella
 Globulinella
 Guerramontesia
 Gymnostomiella
 Hennediella
 Hilpertia
 Husnotiella
 Hydrogonium
 Hymenostyliella
 Hymenostylium
 Hyophiladelphus
 Hyophila
 Hypodontium
 Leptobarbula
 Leptodontiella
 Luisierella
 Merceya
 Mironia

 Molendoa
 Neophoenix
 Pachyneuropsis
 Phascopsis
 Plaubelia
 Pleurochaete
 Pottiopsis
 Pseudosymblepharis
 Pterygoneurum
 Quaesticula
 Reimersia
 Rhexophyllum
 Sagenotortula
 Saitobryum
 Sarconeurum
 Scopelophila
 Semibarbula
 Stegonia

 Stonea
 Streptocalypta
 Streptopogon
 Streptotrichum
 Teniolophora
 Tetracoscinodon
 Tetrapterum
 Timmiella
 Trachycarpidium
 Trachyodontium
 Trichostomopsis
 Triquetrella
 Tuerckheimia
 Uleobryum
 Weisiopsis
 Weissiodicranum
 Willia

Rødlistede arter 
 Aschisma kansanum

Noter

Kilder 
 Jan-Peter Frahm, Wolfgang Frey, J. Döring. Moosflora. 4. Auflage. Ulmer, Stuttgart 2004, 
 Smith, A. J. E. The Moss Flora of Britain and Ireland, 2004, Cambridge University Press, 

 
Mosfamilier
Havana Brown

Havana Brown (født 14. februar 1985 i Melbourne, Australien) er en autralsk DJ, sanger og danser. Hendes debutsingle We Run the Night udkom i april 2011.

Diskografi 

Singeler 
We Run the Night (2011)
Get It (2011)
City of Darkness (2012)

Musikvideoer
We Run the Night (2011)
Get It (2011)
We Run the Night (2012) – Med Pitbull

Albums(DJ's)
Crave (2008)
Crave Vol.2 (2009)
Crave Vol.3 (2009)
Crave Vol.4 (2010)
Crave Vol.5 (2010)
Crave Vol.6 (2011)
Crave: The Club Edition (25. maj 2012)

Eksterne henvisninger 

 
 

Sangere fra Australien
Musikere fra Australien
Dj's fra Australien
Personer fra Melbourne
V6

V6 har flere betydninger:
 V6-motor
 V6 (band)
 V6 (tyggegummi)
Trods Alt

Trods Alt var et illegalt kommunistisk blad, som udkom i Odense under 2. verdenskrig. Bladet udkom første gang i juli 1942 og blev derefter udgivet en gang om måneden frem til krigens afslutning. Det fortsatte  også efter krigen frem til 27 november 1949.. Bladet indeholdte bl.a. notitser med lokalt indhold, hvor der blev advaret mod stikkere, tyskerpiger og værnemagere.

Under den store folkeopstand og strejke i Odense i 1943 (Augustoprøret), blev bladet dog udsendt dagligt som flyveblade og var kraftigt med til at påvirke folkestemningen i byen.

Kilder og Ekstern henvisninger 

Illegale publikationer
Odense
Værker om Danmark under 2. verdenskrig
Etableret i 1942
Ophørt i 1949
N.P. Jensen

Niels Peter Jensen, Niels Peder Jensen eller N.P. Jensen kan henvise til flere personer:

 Niels Peter Jensen (komponist) (1802-1846) – dansk komponist og fløjtenist
 N.P. Jensen (officer) (1830-1918) – dansk officer og politiker, medlem af Folketinget (Niels Peder Jensen)
 N.P. Jensen (skolemand) (1854-1928) – dansk skolemand (Niels Peter Jensen)
 N.P. Jensen (amtsforvalter) (1867-1938) – dansk lærer, amtsforvalter og politiker, medlem af Folketinget (Niels Peter Jensen)
 N.P. Jensen (redaktør) (1876-1958) – dansk redaktør
 N.P. Jensen (arkitekt i Aarhus) (1851-1913) – dansk arkitekt (Niels Peter Jensen)
 N.P. Jensen (arkitekt i Odense) – dansk arkitekt
Joueurs de flûte

Joueurs de Flûte for fløjte og klaver, opus 27 (Joueurs de flûte op. 27 pour flûte et piano (1924)) er et værk af den franske komponist Albert Roussel fra 1924. Det er ikke Roussels eneste værk for fløjte men så absolut det mest spillede.

Værket består af fire satser, der tilsammen danner noget der minder om en sonatine. Alle fire satser er navngivet efter en fløjtespiller i litteraturen (titlen betyder 'fløjtespillere') – og ikke blot de vestlige; Roussel var interesseret i kulturer fra hele verden og rejste blandt andet til fjernøsten for at lade sig inspirere. Udover at navngive stykkerne efter mytiske fløjtenister, dedikerede Roussel også de enkelte stykker til en samtidig fløjtenist.

 "Pan"
 "Pan" er navngivet efter en gud i græsk mytologi, der ofte er afbilledet spillende på fløjte og efter hvem, panfløjten er navngivet. Stykket bruger den doriske skala (med lav terts og septim), der blev anvendt i det antikke Grækenland. Stykket er dedikeret til Marcel Moyse (en fløjtenist som har fået tilegnet sig mange værker)
 "Tityre"
 Dette stykke er navngivet efter den heldige hyrde i Vergils Bucolica (eller Ecolage). Den er den korteste af de fire satser og spiller tilnærmelsesvis rollen som scherzo, hvis værket betragtes som sonatine. Stykket er dedikeret til Gaston Blanquart (1877–1963), en fløjtenist der underviste ved Conservatoire de Paris.
 "Krishna"
 Hinduguden Krishna er den mytologiske fløjtespiller bag denne sats, formentligt med reference til perioden i hans ungdom som guddommelig hyrde, hvor Krishna spillede fløjte og derved tryllebandt mennesker og dyr. I musikken anvender Roussel en typisk nordindisk skala (Raga Sri, med lav sekund og sekst, forhøjet kvart, ren kvint, stor terts og septim) fra den region, han besøgte i 1909. "Krishna" er dedikeret til Louis Fleury, som Claude Debussy også dedikerede sin Syrinx til.
 "Monsieur de la Péjaudie"
 I Henri de Régnier roman La Pécheresse (Den syndige kvinde) hedder helten Monsieur de la Péjaudie. M. de la Péjaudie er en fantastisk fløjtenist, men er mere interesseret i narre kvinder end spille på fløjte. Roussel havde allerede tidligere sat musik til nogle digte af Régnier, som han værdsatte højt. "Monsieur de la Péjaudie" er dedikeret til Philippe Gaubert, en fløjtenist, dirigent og komponist som primært skrev for fløjten.

Eksterne henvisninger 
  – side med beskrivelse af værkets fire fløjtelegender og andre
 CD-omslag til Sharon Bezalys album French Delights (BIS-SACD-1639), 2007.

Referencer 

Værker af Albert Roussel
Værker for fløjte
Arnold Berleant

Arnold Berleant (født 4. marts 1932 i Buffalo, New York) er en amerikansk akademiker og forfatter, som er aktiv inden for både filosofi og musik.

Arnold Berleant modtog sin højere musiske uddannelse ved Eastman School of Music og sin doktorgrad i filosofi ved State University of New York at Buffalo. Han er professor emeritus i filosofi ved Long Island University, tidligere generalsekretær og forhenværende formand for International Association of Empirical Aesthetics og tidligere kasserer for American Society for Aesthetics. Hans bøger og artikler i filosofi fokuserer på æstetik, miljøæstetik og etik. Arnold Berleant er grundlægger og redaktør for Contemporary Aesthetics, et internationalt online magasin om samtidig æstetisk teori, forskning og anvendelse.

Referencer 

Filosoffer fra USA
Musikteoretikere
Personer fra Buffalo
Lavadel

Lavadel er betegnelsen for den del af et lands adel, som grundet svagere økonomi eller færre privilegier har mindre anseelse og magt end højadelen. Landadelen er i nogle lande – men langt fra alle – synonym med lavadelen.

Kilder 
 Salmonsen 1949

Adel
Søerne i Riftdalen

«Søerne i Riftdalen» er gruppe af tre lavvandede, sammenhængende saltsøer i Riftdalen i Kenya som sammen blev udpeget til verdensarvområde i 2011. De tre søer er Bogoriasøen, Nakurusøen og Elmenteitasøen.

Eksterne kilder og henvisninger 

 Kenya Lake System in the Great Rift Valley and Australia's Ningaloo Coast inscribed on UNESCO's World Heritage List

Kenyas geografi
Verdensarven i Kenya
Ramsarområder
Me First and the Gimme Gimmes

Me First and the Gimme Gimmes er en punkgruppe og coverband fra Californien, USA, som er kendte for at spille punkversioner af popsange, f.eks. "Over the Rainbow", "Uptown Girl", "Mandy" og "I Believe I Can Fly".

Eksterne henvisninger 
 

Punkgrupper fra USA
Trondheim Centralstation

Trondheim Centralstasjon (norsk:Trondheim sentralstasjon eller simpelthen Trondheim S) er hovedbanegården i Trondheim i Norge og endestation for Dovrebanen og Meråkerbanen/Nordlandsbanen. Nord for stationen ligger Brattøra fragtterminal i forbindelse med Trondheim Havn. Stationen har også en busterminal for Trondheim, der betjener både bybusser og fjernbusser. Indtil 1968 kørte der også sporvogne til stationen.

Historie 
Stationen blev åbnet som endestationen for Meråkerbanen under navnet Throndheim stasjon (Brattøra) i 1881. Den ældste del af stationsbygningen stod færdig i 1883. I 1884 blev stationen også endestation for Trondhjem-Størenbanen, som indtil da havde haft Throndhjem (Kalvskinnet) som endestation. Navnet blev ændret til Trondhjem i 1894. Fra 1. januar 1930 til 5. marts 1931 var stationens navn for en kort tid Nidaros for derefter at blive kaldt Trondheim. Siden 1995 har NSB kaldt den for Trondheim Sentralstation, men det varede indtil 15. december 2002, før der også blev benyttet af stationens daværende ejer, Jernbaneverket.

Trafikknudepunkt 
I 1995 blev byens busterminal flyttet fra Leütenhaven til centralstationen. I den forbindelse blev der opført nye bygninger til brug for betjeningen af bybusser og fjernbusser.

Flere af Sør-Trøndelags trafikselskab AtBs bybusser stopper her, heriblandt linje 19 og 46, der forbinder stationen med Midtbyen og resten af centrum. NOR-WAY benytter stationen som terminal for sine busser til Oslo (via Røros), Namsos og Bergen (via Førde). Lavprisekspressen har linjer til Oslo. Gauldal Billag har busser til Støren, Oppdal og Røros. Trønderbilene har linjer til Fosen, Orkanger, Agdenes og Snillfjord. Nettbuss har linjer til Malvik, Stjørdal, Meråker, Selbu, Tydal, Skaun, Melhus, Orkdal og Meldal. Klæburuten har busser til Klæbu og Trondheim Lufthavn, Værnes.

I 2012 åbnede der en gangbro over sporene, der giver direkte forbindelse mellem stationen og Pirterminalen samt et nyt parkeringsanlæg i forbindelse med Nordre avlastningsvei (NAV). Stationen ligger desuden to minutter med bus fra Pirterminalen hvorfra Fosen Trafikklag sejler med hurtigbåde til Vanvikan, Brekstad, Sistranda og Kristiansund. Derudover er der et kvarters gang til kajen for Hurtigruten Bergen-Kirkenes.

Fra 1913 til 1968 var stationen endestation for Elgeseterlinjen (linje 2) og Singsakerlinjen (linje 3), der blev drevet af Trondheim Sporvei. Det er vedtaget at udvide byens eneste tilbageværende sporvej, Gråkallbanen, så den vil formentligt blive forlænget til stationen på et tidspunkt.

Fremtiden 
I forbindelse med byudvikling og revitalisering af området nord for stationen vil en del af den eksisterende banegårdsbygning blive revet ned. Dele af området som i dag anvendes til busterminalen vil blive ændret. Det er også projekteret en parkeringskælder under stationsbygningen.

NSB Eiendomsutvikling og andre aktører har givet udtryk for ønske om også at bygge boliger i forbindelse med stationsområdet for at skave en levende bydel.

Eksterne henvisninger

Referencer 

Stationer på Dovrebanen
Stationer på Nordlandsbanen
Etableret i 1881
Centralstation
Bitsch

Bitsch kan henvise til flere artikler:

Stednavne 
 Schweiz
 Bitsch, Schweiz
 Lothringen, Frankrig
 Pays de Bitche ()
 Bitche ()
 Rohrbach-lès-Bitche
 Slovakiet
 Bytča (, )

Efternavn 
 Marcel Bitsch (1921, Paris  2011), fransk komponist (fr)
 Jørgen Bitsch (1922, Bandholm  2005), dansk forfatter, filmproducent og eventyrer, opdagelsesrejsende
 Charles L. Bitsch (* 1931, Mulhouse (Mülhausen)), franske instruktør, instruktørassistent, manuskriptforfatter, fotograf og kamera assistent (fr)
 Kenni Bitsch (* 1972)